
  Republika Hrvatska
Općinski sud u Rijeci
     Prekršajni odjel
   Rijeka, Užarska 3
Poslovni broj Pp-1004/2026-9

U  I M E  R E P U B L I K E  H R V A T S K E

P R E S U D A   


[bookmark: _Hlk168428763][bookmark: _Hlk185175383]	Općinski sud u Rijeci, Prekršajni odjel, po sutkinji toga suda Višnji Šepelj, kao sucu pojedincu, uz sudjelovanje Ursule Čorić kao zapisničarke, u prekršajnom postupku protiv okrivljenika Luke Bogdanovića, OIB: 21393139619, zbog prekršaja iz članka 54. stavak 3. Zakona o suzbijanju zloporabe droga („Narodne novine“ broj: 107/01, 87/02, 163/03, 141/04, 40/07, 149/09, 84/11, 80/13 i 39/19, u daljnjem tekstu: ZSZD-a) u svezi sa člankom 3. stavak 1. istog zakona, odlučujući o optužnom prijedlogu Ministarstva unutarnjih poslova, Policijske uprave Primorsko-goranske, Postaje pomorske policije Rijeka, Klasa: 211-07/26-5/5128, Urbroj: 511-09-36-26-1 od 28. veljače 2026., nakon provedene glavne i javne rasprave u odsutnosti okrivljenika i nazočnosti predstavnika ovlaštenog tužitelja Lidije Matoković, temeljem odredbe čl. 183. Prekršajnog zakona („Narodne novine“ broj: 107/07, 39/13, 157/13, 110/15, 70/17, 118/18 i 114/22; u daljnjem tekstu: PZ-a), 23. srpnja 2026. objavio je i

p r e s u d i o   j e

	okrivljenik Luka Bogdanović; sin Jure; rođen 10. lipnja 1997. u Osijeku, Republika Hrvatska; državljanin Republike Hrvatske; OIB: 21393139619; s prebivalištem u Čepinu, Osječka 166, prekršajno kažnjavan zbog prekršaja iz članka 54. st. 3. ZSZD-a pravomoćnom odlukom Policijske postaje Valpovo br. 211-07/25-1/10755 od 5. srpnja 2025.; protiv kojeg je u tijeku i drugi prekršajni postupak; ostali podaci nepoznati; 

k r i v   j e

što je

I	dana 28. veljače 2026. u 14:55 sati u mjestu Rijeka, ulica Žabica kućni broj 1, zatečen u neovlaštenom posjedovanju konoplje tipa droge u količini od oko 0,20 grama koja se droga nalazi na Popisu droga, psihotropnih tvari i biljaka iz kojih se može dobiti droga, te tvari koje se mogu uporabiti za izradu droga (NN 19/23, 154/24) u dijelu 1., odjeljku 1., 

	dakle, posjedovao drogu protivno odredbi članka 3. stavak 1. ZSZD-a,

	čime je počinio prekršaj iz članka 54. stavak 3. u svezi sa stavkom 1. točka 1. istog članka ZSZD-a,

	pa se temeljem navedene zakonske odredbe, uz primjenu odredbe članka 33. stavak 3. PZ-a, okrivljeniku Luki Bogdanoviću


i z r i č e

novčana kazna u iznosu od 900,00 eura (devetsto eura i nula centi).


Temeljem odredbe članka 33. stavak 10. PZ-a, okrivljenik je dužan novčanu kaznu platiti u roku od 2 (dva) mjeseca po pravomoćnosti ove presude.

Novčana kazna smatrat će se u cijelosti uplaćenom ako okrivljenik na ovaj način uplati dvije trećine izrečene novčane kazne tj. 600,00 eura (šesto eura i nula centi) u roku određenom ovom odlukom. 

Ako okrivljenik u ovom roku novčanu kaznu ne plati, ista će se temeljem članka 34. stavak 1. PZ-a naplatiti prisilno. 

[bookmark: _Hlk168429622][bookmark: _Hlk193553631][bookmark: _Hlk185177477][bookmark: _Hlk235221070]Na temelju odredbe članka 76.a stavak 1. PZ-a od okrivljenika se oduzima jedna crno-smeđa metalna mrvilica (eng. Grinder) unutar koje se nalazi sasušena biljna materija zelene boje koja svojim izgledom i karakteristikama odgovara opisu konoplje tipa droge u količini od oko 0,20 grama (sama materija), navedene u Potvrdi o privremenom oduzimanju predmeta Policijske uprave Primorsko-goranske, Postaje pomorske policije Rijeka, Klasa: 211-07/26-5/5128, Urbroj: 511-09-36-26-1 od 28. veljače 2026. te će se po pravomoćnosti ove presude ista uništiti temeljem članka 51. stavak 1. ZSZD-a.

II	Okrivljenik je temeljem članka 139. stavak 3. PZ-a dužan naknaditi trošak prekršajnog postupka u iznosu od 30,00 eura (trideset eura i nula centi), u roku od 2 (dva) mjeseca po pravomoćnosti ove presude, jer će se u protivnom isti naplatiti prisilno, ovrhom putem FINA-e.


Obrazloženje

1. Ministarstvo unutarnjih poslova, Policijska uprava Primorsko-goranska, Postaja pomorske policije Rijeka dostavila je ovom sudu 11. ožujka 2026. optužni prijedlog Klasa: 211-07/26-5/5128, Urbroj: 511-09-36-26-1 od 28. veljače 2026. protiv okrivljenika zbog počinjenja djela prekršaja iz članka 54. stavak 3. ZSZD-a, u svezi članka 3. stavak 1. istog zakona.

2. Postupajući po optužnom prijedlogu sud je zakazao i održao glavnu i javnu raspravu 21. srpnja 2026. u nazočnosti predstavnika ovlaštenog tužitelja te odsutnosti uredno pozvanog okrivljenika, a budući da su bile ispunjene pretpostavke za održavanje glavne rasprave sukladno odredbi članka 167. stavak 3. PZ-a. Okrivljenik je poziv za glavnu raspravu primio 25. svibnja 2026. (dostavnica u spisu).

3. Na raspravi je sud izveo dokaz čitanjem isprava u spisu: zapisnik Postaje pomorske policije Rijeka o privremenom oduzimanju predmeta broj 511-09-36-26-1, klasa: 211-07/26-5/26-5/5128 od 28. veljače 2026. (list 4-5 spisa), potvrda o privremenom oduzimanju predmeta serijskog broja 01701870 od 28. veljače 2026. (list 11 spisa), službena zabilješka Postaje pomorske policije Rijeka o preliminarnom ispitivanju materije nalik na drogu od 28. veljače 2026. (list 8 spisa), izvješće o postupanju policijskih službenika Postaje pomorske policije Rijeka od 28. veljače 2026. (list 9 spisa) te potvrda Ministarstva pravosuđa, uprave i digitalne transformacije, Odjela za prekršajne evidencije za okrivljenika od 21. srpnja 2026. (list 20-21 spisa). 

4. Čitanjem Izvješća o postupanju policijskih službenika Postaje pomorske policije Rijeka od 28. veljače 2026. sud je utvrdio da su isti dana 28. veljače 2026. u 14:55 sati u Rijeci, na Žabici kod kbr. 1 izvršili provjeru identiteta za osobu Luku Bogdanovića rođenog 10. lipnja 1997. u Osijeku, sa prebivalištem u Čepinu, Osječka 166, kojom prilikom je isti, na upit policijskih službenika posjeduje li predmete prekršaja ili kaznenog djela, iz osobne torbe dobrovoljno im izručio jednu (1) crno-smeđu metalnu mrvilicu (eng. Ginder) unutar koje se nalazila sušena biljna materija zelene boje koja svojim izgledom i karakteristikama odgovara opisu droge tipa konoplja u količini od oko 0,20 grama, nakon čega je isti u 15,05 sati priveden u prostorije policijske postaje na daljnje kriminalističko istraživanje po dovršetku kojeg je pušten u 15,35 sati.

5. Iz zapisnika o privremenom oduzimanju predmeta od 28. veljače 2026. kao i iz potvrde o privremenom oduzimanju predmeta serijskog broja 01701870 od 28. veljače 2026. sud utvrđuje da je kritične zgode od Luke Bogdanovića, OIB: 21393139619, privremeno oduzeta jedna crno-smeđa metalna mrvilica (eng. Grinder) unutar koje se nalazi sasušena biljna materija zelene boje koja svojim izgledom i karakteristikama odgovara opisu konoplje tipa droge u količini od oko 0,20 grama, te da je okrivljenik bez primjedbi potpisao navedeni zapisnik i potvrdu.

6. Nadalje je uvidom u službenu zabilješku Postaje pomorske policije Rijeka o preliminarnom ispitivanju materije nalik na drogu od 28. veljače 2026. utvrđeno da je navedenog dana provedeno preliminarno ispitivanje uzorka gore navedene materije nalik na drogu koju je okrivljenik neovlašteno posjedovao kritičnog dana, i to testerom marke M.M.C. International B.V. Cannabis Test te je rezultat provedenog ispitivanja ukazao na osnovu sumnje da je navedena materija konoplja.

7. Čitanjem potvrde Ministarstva pravosuđa, uprave i digitalne transformacije, Odjela za prekršajne evidencije od 30. lipnja 2026. sud je utvrdio da je okrivljenik u posljednje tri godine jednom pravomoćno osuđen Odlukom Policijske postaje Valpovo broj 211-07/25-1/10755 od 5. srpnja 2025. zbog istog prekršaja iz čl. 54. st. 3. ZSZD-a. 

8. Odredbom članka 54. stavak 1. ZSZD-a novčanom kaznom od 100.000,00 do 700.000,00 kuna1 kaznit će se za prekršaj pravna osoba između ostalog:
1. ako posjeduje drogu, biljku, dijelove biljke iz kojih se može dobiti droga i nove psihoaktivne tvari te tvari koje se mogu uporabiti za izradu droge ili nove psihoaktivne tvari protivno odredbama ovoga Zakona (članak 3. stavak 1.).

8.1. Sukladno stavku 3. istog članka, za prekršaj iz stavka 1. točaka 1. do 6., točaka 8. do 10., te točaka 14. do 18. ovoga članka kaznit će se fizička osoba novčanom kaznom u iznosu od 5.000,00 do 20.000,00 kuna1 ili kaznom zatvora do 90 dana.

9. Sukladno takvim utvrđenjima, savjesno cijeneći svaki dokaz pojedinačno i u svezi s ostalim dokazima, a posebno cijeneći činjenicu da je prekršaj utvrđen neposrednim opažanjem službenih osoba u obavljanju svoje službe te da je pronađena droga oduzeta od okrivljenika, sud je nedvojbeno utvrdio da je okrivljenik počinio djelo prekršaja iz članka 54. stavak 3. u svezi sa stavkom 1. točka 1. istog članka ZSZD-a.

10. Odabirući mjeru kazne sud je imao u vidu stupanj krivnje, opasnost djela, pobude iz kojih je prekršaj počinjen, ranije ponašanje počinitelja, ponašanje nakon počinjenog prekršaja, ukupnost društvenih i osobnih uzroka koji su pridonijeli počinjenju prekršaja te svrhu kažnjavanja, a to je da se izrazi društveni prijekor zbog počinjenog prekršaja, da se utječe na počinitelja i sve ostale da ubuduće ne čine takve prekršaje, da se utječe na svijest počinitelja o povredi javnog poretka, društvene discipline i drugih društvenih vrijednosti te pravednosti kažnjavanja.

11. Pri odmjeravanju novčane kazne okrivljeniku, sud je uzeo u obzir sve okolnosti iz članka 36. stavak 1. i stavak 2. PZ-a. Kao otegotne okolnosti sud je cijenio težinu počinjenog prekršaja i prekršajnu osuđivanost okrivljenika za isto djelo prekršaja, dok olakotnih okolnosti za okrivljenika sud nije našao, te je pritom cijenio i činjenicu da ranije izrečena novčana kazna okrivljeniku za isto djelo prekršaja nije bila učinkovita tako da bi na njega djelovala odvraćajuće da više ne čini iste i istovrsne prekršaje.  Stoga je sud okrivljeniku, primjenom odredbe članka 33. st. 3. PZ-a, za počinjeni prekršaj odmjerio novčanu kaznu nešto veću od propisanog zakonskog minimuma za navedeno djelo prekršaja jer sud smatra da se svrha kažnjavanja može postići takvom kaznom. Sud smatra da će tako izrečena kazna poticajno djelovati na okrivljenika da ubuduće više pažnje posvećuje svom ponašanju glede posjedovanja nedozvoljenih, zabranjenih tvari, da poštuje pravni poredak, kao i da ne čini više prekršaje.

12. Sukladno članku 152. stavku 3. PZ-a, novčana kazna smatrat će se u cijelosti plaćenom ako okrivljenik plati dvije trećine izrečene novčane kazne u roku određenom ovom odlukom.

13. S obzirom na to da se sukladno članku 76.a stavak 3. PZ-a u ovom konkretnom slučaju radi o drogi kao predmetu čije je posjedovanje prema zakonu zabranjeno, privremeno oduzetu drogu od okrivljenika valja oduzeti i s istom postupiti sukladno članku 51. stavak 1. ZSZD-a.

14. Budući da je okrivljenik proglašen krivim, sud ga je obvezao na plaćanje paušalnih troškova prekršajnog postupka u iznosu od 30,00 eura koji je odmjeren obzirom na složenost i trajanje postupka.

15. Slijedom navedenoga, odlučeno je kao u izreci ove presude.

Rijeka, 23. srpnja 2026.

Zapisničarka:							   Sutkinja:
[bookmark: _GoBack]Ursula Čorić, v. r.							         Višnja Šepelj, v. r.


POUKA O PRAVNOM LIJEKU:

	Protiv ove presude stranke imaju pravo žalbe u roku od 8 (osam) dana od primitka ove presude Visokom prekršajnom sudu RH u Zagrebu, putem Općinskog suda u Rijeci, Prekršajni odjel, Rijeka, Užarska 3, poštom, preporučeno u tri istovjetna primjerka.


DNA:
- ovl. tužitelj;
- okrivljenik.
1 | Fiksni tečaj konverzije 1 euro = 7,53450 kuna

